**R O M Â N I A**

**JUDEŢUL MUREŞ**

**CONSILIUL LOCAL AL MUNICIPIULUI TÂRGU MUREŞ**

 **Proiect**

 **(nu produce efecte juridice) \***

 **Iniţiator**

 **PRIMAR**

 **SOÓS ZOLTÁN**

 **H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2023**

**privind aprobarea retragerii Județului Mureș**

**din Asociația ”Zona Metropolitană Târgu Mureș”**

 ***Consiliul Local al Municipiului Târgu Mureş, întrunit în ședință ordinară de lucru***

Văzând referatul de aprobare al Direcţiei juridice, contencios administrativ şi administraţie publică locală nr. 48.777 din 20.07.2023, precum și avizul comisiilor de specialitate,

 **Având în vedere:**

Hotărârea Consiliului Județean Mureș nr. 100 din 25 mai 2023 privind aprobarea retragerii Județului Mureș din Asociația ”Zona Metropolitană Târgu Mureș”

precum și solicitările formulate de Asociația ”Zona Metropolitană Târgu Mureș”, înregistrate la Municipiul Târgu Mureş sub nr. 44.771 din 03.07.2023 şi nr. 47.085 din 12.07.2023,

 Ținând cont de prevederile art. 18 alin. (2) lit. h) din Statutul Asociației ”Zona Metropolitană Târgu Mureș” şi ale art. 4 alin. 2 din Legea nr. 246/2022 privind zonele metropolitane, precum şi pentru modificarea şi completarea unor acte normative, coroborate cu cele ale art.5 lit.„qq” din Ordonanța de urgență a Guvernului nr.57/2019 privind Codul administrativ, cu modificările și completările ulterioare,

 În temeiul prevederilor art. 129 alin. (9) lit. c), precum și ale art. 139 alin. (1) din Ordonanța de Urgență a Guvernului nr. 57/2019 privind Codul Administrativ, cu modificările și completările ulterioare,

**H o t ă r ă ş t e :**

**Art. 1.** Se aprobă retragerea Județului Mureș din Asociația ”Zona Metropolitană Târgu Mureș”.

 **Art. 2.** Se mandatează Primarul Municipiului Târgu Mureş, domnul Soós Zoltán, reprezentantul Municipiului Târgu Mureş, să voteze în Adunarea Generală a Asociației în sensul dispozițiilor art. 1.

**Art. 3.** În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

 **Art. 4.** Prezenta hotărâre se comunică, în termenul prevăzut de lege, Instituției Prefectului – Județul Mureș, Primarului Municipiului Târgu Mureş, Asociației ”Zona Metropolitană Târgu Mureș”, și se publică pe pagina de internet a Municipiului Târgu Mureş – Monitorul Oficial Local.

 **Viză de legalitate,**

 **Secretarul general al Municipiului Târgu Mureș,**

**Bordi Kinga**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrati, cu modificările şi complerătile ulterioare**

**R O M Â N I A (nu produce efecte juridice)\***

**JUDEŢUL MUREŞ**

**DIRECŢIA JURIDICĂ, CONTENCIOS ADMINISTRATIV**

**ŞI ADMINISTRAŢIE PUBLICĂ LOCALĂ**

**Nr. 48.777 din 20.07. 2023 Iniţiator**

 **PRIMAR**

 **SOÓS ZOLTÁN**

**REFERAT DE APROBARE**

**privind aprobarea retragerii Județului Mureș**

**din Asociația ”Zona Metropolitană Târgu Mureș”**

Asociația „Zona Metropolitană Târgu Mureş” s-a constituit în baza prevederilor Legii administrației publice locale nr.215/2001, cu modificările și completările ulterioare, şi ale Ordonanței Guvernului nr.26/2000 cu privire la asociații și fundații, cu modificări și completări ulterioare, prin voinţa liberă a membrilor fondatori, unitățile administrativ-teritoriale limitrofe Municipiului Târgu Mureş pe o distanţă de 30 km, respectiv Județul Mureș, în scopul dezvoltării zonei metropolitane din perspectiva relațiilor economice, administrative, educaționale, de sănătate, sociale, culturale, turistice şi sportive existente între unitățile administrativ-teritoriale componente. În anul 2022 a fost adoptată Legea nr.246 privind zonele metropolitane, precum şi pentru modificarea şi completarea unor acte normative, cu modificările și completările ulterioare, care stabilește cadrul instituţional, obiectivele, competenţele şi instrumentele specifice politicii de dezvoltare metropolitană în România.

Astfel, din prevederile art.4 alin.(2) din Legea nr. 246/2022, coroborate cu cele ale art.5 lit.„qq” din Ordonanța de urgență a Guvernului nr.57/2019 privind Codul administrativ, cu modificările și completările ulterioare, care definesc noțiunea de „zonă metropolitană”, reiese că județele nu pot face parte din zonele metropolitane, perspectivă din care se impune retragerea Județului Mureș din Asociația „Zona Metropolitană Târgu Mureş”.

Prin Hotărârea Consiliului Județean Mureș nr. 100 din 25 mai 2023 s-a dispus aprobarea retragerii Județului Mureș din Asociația ”Zona Metropolitană Târgu Mureș”

Urmare a adoptării acestui act administrativ au fost formulate cereri de către Asociația ”Zona Metropolitană Târgu Mureș”, înregistrate la Municipiul Târgu Mureş sub nr. 44771 din 03.07.2023 şi nr. 47085 din 12.07.2023, prin care se solicită adoptarea unei hotărâri de consiliu cu privire la retragerea judeţului Mureş din Asociaţia ,,Zona Metropolitană Târgu Mureş,, şi adoptarea modificărilor propuse la Statutul Asociaţiei.

 Față de cele de mai sus, supunem spre dezbatere și aprobare proiectul de hotărâre alăturat.

 **Director executiv,**

**Buculei Dianora – Monica Şef Serviciu,**

 **Bîndilă Maria - Nadia**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**